**M/S SPL Princess Anastasia** on vuonna 1986 valmistunut matkustaja-autolautta. Aluksen tilasi Rederi AB Slite, ja se liikennöi Viking Linen väreissä vuoteen 1993 saakka nimellä *M/S Olympia*. Laivan sisaralus on M/S *Mariella* -nimisenä vuonna 1985 valmistunut M/S *Mega Regina*.

Käyttöhistoria
--------------

*M/S Olympia* Tukholmassa vuonna 1988.
*M/S Pride of Bilbao* vuonna 2003.
M/S *Olympia* rakennettiin Wärtsilän Pernon telakalla Turussa Rederi AB Slitelle, joka oli osa Viking Linea. Alus laskettiin vesille 26. huhtikuuta 1986. Se aloitti liikennöinnin Helsingin ja Tukholman välisellä reitillä. 

Rederi AB Slite joutui vuonna 1993 taloudellisiin vaikeuksiin ja sen seurauksena konkurssiin. Tämän seurauksena M/S *Olympia* myytiin Irish Continental -varustamolle, joka vuokrasi sen P&O Ferries -yhtiölle. Uusi omistaja nimesi laivan M/S *Pride of Bilbaoksi*. P&O Ferriesin aikana laiva liikennöi välillä Portsmouth–Bilbao sekä Portsmouth–Cherbourg. Varustamo ilmoitti tammikuussa 2010 lopettavansa syyskuussa aluksen liikennöinnin Portsmouthin ja Bilbaon välillä huonon kannattavuuden vuoksi.

M/S *SPL Princess Anastasian* kansikartta.
Venäläinen varustamo St. Peter Line teki sopimuksen laivan vuokraamisesta P&O Ferriesin kanssa. Sopimuksen mukaan laiva myydään muutaman vuoden kuluessa kokonaan uuden varustamon omistukseen. Laiva siirtyi telakalle Liettuan Klaipėdaan, ja se koki uudistuksia. Laiva aloitti huhtikuussa 2011 liikennöinnin Pietarin ja Tukholman välillä käyden paluumatkalla Pietariin Tallinnassa. 

Nykyisin alus liikennöi loppuviikkoisin reitillä Helsinki-Pietari ja alkuviikkoisin reiteillä Pietari-Tallinna-Tukholma-Helsinki ja Helsinki-Tallinna-Tukholma muutamaa poikkeusta lukuun ottamatta Mobyn omistamalle St. Peter Linelle.

6. marraskuuta 2019 alus ajoi karille Tukholman edustalla, kun se menetti ohjattavuutensa sähkökatkon seurauksena.

27.04.2020 Pietariin risteillyt Princess Anastasia-laiva lähetettiin Gdanskista Muurmanskiin karanteenilaivaksi, jossa yli tuhat rakennustyöläistä on sairastunut COVID-19 tautiin Belokamenkan kylässä. *lähde?*

Lähteet
-------

1. ↑  M/S Olympia *Fakta om fartyg*.  Arkistoitu 24.5.2012. Viitattu 24.7.2016. (ruotsiksi)
2. ↑  Portsmouth to lose Pride of Bilbao ferry service *BBC News*.  15.1.2010. BBC. Viitattu 3.9.2015. (englanniksi)
3. ↑  Princess Anastasian aikataulu 2019 St. Peter Line. Viitattu 21.2.2019.
4. ↑  Tukholman edustalla karille ajanut matkustajalaiva tutkitaan perusteellisesti, Suomen-matkan aikataulusta ei tietoa *Helsingin Sanomat*.  6.11.2019. Viitattu 7.11.2019.

Aiheesta muualla
----------------

* Kuvia tai muita tiedostoja aiheesta **M/S SPL Princess Anastasia** Wikimedia Commonsissa

* Marinetraffic.com – SPL Princess Anastasia

Viking Line

|  |  |
| --- | --- |
| Nykyiset alukset | 
* *Gabriella*
* *Cinderella*
* *Viking Glory*
* *Viking Grace*
* *Viking XPRS*

 |
| Entiset alukset | 
* *Amorella*
* *Apollo* (1970)
* *Apollo III*
* *Athena*
* *Aurella*
* *Boge*
* *Diana*
* *Diana II*
* *Drotten*
* *Isabella*
* *Kalypso*
* *Kapella*
* *Linden*
* *Marella*
* *Mariella*
* *Olympia*
* *Rosella*
* *Slite*
* *Thor Viking*
* *Turella*
* *Viking*
* *Viking 1*
* *Viking 2*
* *Viking 3*
* *Viking 4*
* *Viking 5*
* *Viking 6*
* *Viking Saga*
* *Viking Sally*
* *Viking Song*
* *M/S Ålandsfärjan*
* S/S *Ålandsfärjan*

 |
| Tilatut alukset, joita ei koskaan toimitettu | 
* *Viking ADCC*
* *Europa*
* *Hansa Express*

 |
| Entiset osakasvarustamot | 
* Vikinglinjen
* Slite
* SF Line
* Sally
* Ålandsfärjan

 |
| Muuta | Ville Viking |